ᱥᱚᱱᱵᱷᱚᱫᱽᱨᱚ ᱦᱚᱱᱚᱛ

ᱥᱚᱱᱵᱷᱚᱫᱽᱨᱚ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱴᱚᱴᱷᱟ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾ ᱥᱤᱧᱚᱛ ᱨᱮ ᱥᱚᱱᱵᱷᱚᱫᱽᱨᱚ ᱢᱤᱫᱴᱟᱹᱝ ᱚᱱᱠᱟᱱ ᱦᱚᱱᱚᱛ ᱠᱟᱱᱟ ᱱᱤᱭᱟᱹ ᱯᱩᱱᱭᱟᱹ ᱯᱚᱱᱚᱛ ᱨᱮ ᱯᱟᱪᱮ ᱨᱮ ᱢᱚᱫᱷᱭᱚ ᱯᱨᱚᱫᱮᱥ, ᱮᱛᱚᱢ ᱨᱮ ᱪᱷᱚᱛᱤᱥᱜᱚᱰ, ᱮᱛᱚᱢ ᱥᱟᱢᱟᱝ ᱨᱮ ᱡᱷᱟᱨᱠᱷᱚᱸᱰ ᱟᱨ ᱠᱚᱧᱮᱼᱥᱟᱢᱟᱝ ᱨᱮ ᱵᱤᱦᱟᱨ ᱥᱤᱢᱟᱹ ᱨᱮ ᱦᱤᱡᱩᱜᱼᱟ ᱾ ᱦᱚᱱᱚᱛ ᱨᱮ ᱖᱗᱘᱘ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱢᱮᱱᱟᱜᱼᱟ ᱟᱨ ᱑,᱘᱖᱒,᱕᱕᱙ (᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ, ᱚᱠᱚᱭ ᱦᱚᱲ ᱮᱞ ᱰᱮᱱᱥᱤᱴᱤ ᱒᱗᱐ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱟᱢᱟᱝ ᱨᱮ ᱢᱮᱱᱟᱜᱼᱟ, ᱟᱨ ᱢᱤᱨᱡᱟᱯᱩᱨ ᱦᱚᱱᱚᱛ ᱠᱚᱧᱮ ᱯᱟᱪᱮ ᱨᱮ, ᱠᱚᱧᱮ ᱨᱮ ᱪᱟᱸᱫᱚᱞᱤ ᱦᱚᱱᱚᱛ, ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱟᱢᱟᱝ ᱨᱮ ᱠᱟᱭᱢᱩᱨ ᱦᱚᱱᱚᱛ ᱟᱨ ᱨᱚᱦᱛᱚᱠ ᱦᱚᱱᱚᱛ, ᱥᱟᱢᱟᱝ ᱨᱮ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱜᱟᱲᱣᱟ ᱦᱚᱱᱚᱛ, ᱮᱛᱚᱢ ᱨᱮ ᱪᱷᱚᱛᱤᱥᱜᱚᱰ ᱯᱚᱱᱚᱛ ᱨᱮᱱᱟᱜ ᱵᱚᱞᱨᱟᱢᱯᱩᱨ ᱦᱚᱱᱚᱛ, ᱟᱨ ᱯᱟᱪᱮ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱥᱤᱝᱨᱚᱞᱤ ᱦᱚᱱᱚᱛ ᱞᱮᱠᱟᱛᱮ ᱮᱛᱮᱫ ᱟᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱨᱟᱵᱚᱨᱴᱥᱜᱚᱸᱡᱽ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾

ᱥᱚᱱᱵᱷᱚᱫᱽᱨᱚ ᱦᱚᱱᱚᱛ ᱝᱚ ᱢᱤᱫᱴᱟᱹᱝ ᱠᱟᱹᱨᱜᱟᱲ ᱴᱚᱴᱷᱟ ᱠᱟᱱᱟ ᱟᱨ ᱚᱱᱰᱮ ᱟᱹᱰᱤ ᱜᱟᱱ ᱵᱳᱠᱥᱟᱭᱤᱴ, ᱪᱩᱱᱟ ᱫᱷᱤᱨᱤ, ᱠᱚᱭᱞᱟ, ᱥᱚᱱᱟ, ᱮᱢᱟᱱ ᱢᱮᱱᱟᱜᱼᱟ ᱾ ᱥᱚᱱᱵᱷᱚᱫᱽᱨᱚ ᱫᱚ "ᱥᱤᱧᱚᱛ ᱨᱮᱱᱟᱜ ᱮᱱᱟᱨᱡᱤ ᱨᱟᱡᱽᱜᱟᱲ" ᱠᱚ ᱢᱮᱛᱟᱜᱼᱟ ᱪᱮᱫᱟᱜ ᱪᱮ ᱟᱹᱰᱤ ᱞᱮᱠᱟᱱ ᱵᱤᱡᱽᱞᱤ ᱯᱞᱟᱱᱴ ᱢᱮᱱᱟᱜᱼᱟ ᱾

ᱚᱛᱱᱚᱜ

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ

ᱫᱤᱞᱞᱤ, ᱢᱩᱢᱵᱟᱭ, ᱠᱚᱞᱠᱟᱛᱟ, ᱞᱚᱠᱷᱱᱚᱣ, ᱟᱜᱽᱨᱟ, ᱵᱟᱸᱜᱽᱞᱳᱨ, ᱪᱮᱱᱱᱟᱭ, ᱯᱟᱴᱱᱟ, ᱠᱷᱚᱡᱩᱨᱟᱦᱚ, ᱦᱟᱭᱫᱨᱟᱵᱟᱫᱽ, ᱜᱟᱭᱟ ᱮᱢᱟᱱ ᱥᱟᱶᱛᱮ ᱡᱚᱛᱚ ᱢᱩᱬ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱞᱟᱹᱜᱤᱫ ᱩᱰᱟᱹᱱ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱡᱮᱡᱟᱹᱛᱤᱭᱟᱹᱨᱤ ᱡᱚᱲᱟᱣ ᱟᱠᱟᱱ ᱵᱮᱝᱠᱚᱠ, ᱠᱚᱞᱚᱢᱵᱚ, ᱦᱚᱝᱠᱚᱝ ᱟᱨ ᱠᱟᱴᱷᱩᱢᱟᱱᱰᱩ ᱾

ᱴᱨᱮᱱ ᱛᱮ
ᱢᱤᱨᱡᱟᱯᱩᱨ ᱨᱮᱞᱣᱮ ᱥᱴᱮᱥᱚᱱ
 ᱥᱚᱱᱵᱷᱚᱫᱽᱨᱚ ᱨᱮᱞᱣᱮ ᱥᱴᱮᱥᱚᱱ 
ᱪᱚᱯᱟᱱ ᱨᱮᱞᱣᱮ ᱥᱴᱮᱥᱚᱱ
ᱚᱵᱽᱨᱟ ᱨᱮᱞᱣᱮ ᱥᱴᱮᱥᱚᱱ
ᱨᱮᱱᱩᱠᱩᱴ ᱨᱮᱞᱣᱮ ᱥᱴᱮᱥᱚᱱ ᱥᱩᱨ RIHAND DAM
ᱟᱱᱯᱟᱨᱟ ᱨᱮᱞᱣᱮ ᱥᱴᱮᱥᱚᱱ
ᱥᱤᱝᱨᱚᱞᱤ ᱨᱮᱞᱣᱮ ᱥᱴᱮᱥᱚᱱ
ᱥᱟᱠᱛᱤᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ
ᱵᱟᱨᱚᱬᱟᱥᱤ ᱨᱮᱞᱣᱮ ᱥᱴᱮᱥᱚᱱ
ᱫᱩᱫᱷᱤ ᱨᱮᱞᱣᱮ ᱥᱴᱮᱥᱚᱱ

ᱥᱚᱦᱚᱨ ᱫᱤᱞᱞᱤ, ᱤᱞᱞᱟᱦᱟᱵᱟᱫᱽ, ᱨᱟᱺᱪᱤ ᱟᱨ ᱯᱟᱴᱱᱟ ᱠᱷᱚᱱ ᱨᱮᱞ ᱡᱚᱲᱟᱣ ᱟᱠᱟᱱᱟ ᱾ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱟᱦ ᱴᱨᱮᱱ ᱢᱩᱨᱤ ᱮᱠᱥᱯᱨᱮᱥ (ᱡᱟᱹᱢᱢᱩ ᱛᱟᱵᱤ ᱼ ᱫᱤᱞᱞᱤ ᱼ ᱴᱟᱴᱟᱱᱚᱜᱚᱨ), ᱡᱷᱟᱨᱠᱷᱚᱸᱰ ᱥᱣᱟᱨᱱ ᱡᱚᱭᱚᱱᱛᱤ ᱮᱠᱥᱯᱨᱮᱥ/᱑᱒᱘᱗᱓ (ᱦᱟᱴᱤᱭᱟ ᱼ ᱠᱟᱱᱯᱩᱨ ᱼ ᱫᱤᱞᱞᱤ), ᱛᱨᱤᱵᱮᱬᱤ ᱮᱠᱥᱯᱨᱮᱥ (ᱵᱟᱨᱮᱞᱤ ᱼ ᱞᱚᱠᱱᱚᱣ ᱼ ᱥᱟᱠᱛᱤᱱᱚᱜᱚᱨ/ᱥᱤᱝᱨᱚᱞᱤ/ᱵᱟᱨᱣᱟᱰᱤᱦ) ᱵᱷᱚᱯᱟᱲ ᱮᱠᱥᱯᱨᱮᱥ (ᱵᱷᱚᱯᱟᱲ ᱼ ᱦᱟᱵᱽᱲᱟ) ᱦᱟᱯᱛᱟ ᱨᱮ ᱟᱨ ᱥᱟᱠᱛᱤᱯᱩᱸᱡᱽ ᱮᱠᱥᱯᱨᱮᱥ / ᱑᱑᱔᱔᱘ (ᱦᱟᱵᱽᱲᱟ ᱼᱵᱚᱠᱟᱨᱚ ᱼ ᱪᱚᱯᱟᱱᱼ ᱡᱟᱵᱟᱞᱯᱩᱨ) ᱾ ᱤᱱᱴᱟᱨᱥᱤᱴᱤ ᱮᱠᱥᱯᱨᱮᱥ / ᱐᱓᱓᱔᱖ (ᱥᱤᱝᱨᱚᱞᱤ ᱼᱪᱚᱯᱟᱱᱼᱵᱟᱨᱟᱬᱚᱥᱤ) ᱾

ᱥᱚᱲᱚᱠ ᱛᱮ
ᱥᱚᱱᱵᱷᱚᱫᱽᱨᱚ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱨᱟᱵᱚᱨᱴᱥᱜᱚᱸᱡᱽ, ᱵᱟᱨᱚᱬᱟᱥᱤ ᱥᱚᱦᱚᱨ ᱠᱷᱚᱱ ᱘᱘ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ, ᱚᱠᱚᱭᱟᱜ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱨᱟᱵᱚᱨᱴᱥᱜᱚᱸᱡᱽ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱞᱚᱠᱷᱱᱚᱣ, ᱤᱞᱞᱟᱦᱟᱵᱟᱫᱽ, ᱵᱟᱨᱟᱬᱚᱥᱤ, ᱢᱤᱨᱡᱟᱯᱩᱨ, ᱜᱚᱨᱟᱠᱷᱯᱩᱨ, ᱯᱷᱮᱭᱡᱟᱵᱟᱫᱽ, ᱟᱢᱵᱤᱠᱟᱯᱩᱨ ᱥᱟᱰᱟᱨᱟᱢ ᱟᱨ ᱜᱟᱲᱣᱟ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱚᱱᱵᱷᱚᱫᱽᱨᱚ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱑,᱘᱖᱒,᱕᱕᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱙᱗᱑,᱓᱔᱔ ᱟᱨ ᱛᱤᱨᱞᱟᱹ ᱘᱙᱑,᱒᱑᱕ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱥᱚᱵᱷᱚ ᱫᱤᱥᱚᱢ ᱥᱟᱞᱟᱜ ᱵᱟᱨᱟ ᱵᱟᱨᱤ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱯᱟᱪᱮ ᱵᱷᱟᱨᱡᱤᱱᱤᱭᱟ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱒᱕᱔ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱢᱩᱫᱽ ᱨᱮ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱗᱐ ᱛᱟᱦᱮᱸᱱᱟ ᱠᱚ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱐᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱒᱗.᱒᱗% ᱛᱟᱦᱮᱸ ᱠᱟᱱᱟ ᱾ ᱘᱓.᱙᱑% ᱫᱚ ᱦᱤᱱᱫᱤ ᱠᱚ ᱨᱚᱲᱟ, ᱑᱔.᱕᱗% ᱫᱚ ᱵᱷᱚᱡᱽᱯᱩᱨᱤ ᱠᱚ ᱨᱚᱲᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ




ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ